Весековце
Весековце () је насеље у општини Вучитрн на Косову и Метохији. Након 1999. године село је познато и као Кодарфламур (). Према попису становништва на Косову 2011. године, село је имало 40 становника, већину становништва чине Албанци. Село је на падини Копаоника, на развођу Слаковачке и Качандолске Реке, између Букоглаве (1217 м) на северозападу и коте 1284 на југоистоку. Сеоске куће су на надморској висини око 1200 м.

Географија 
Весековце је планинског брдовито село, разбијеног типа, са листопадном шумом, ливадама и пашњацима, погодује сточарству. Ораница мало има на којима успевају само пролећне беле житарице. Смештено је на падини огранка Копаоника, удаљено од Вучитрна 21 км. Село се дели на махалу Пардуса и махалу Мерлинаца, чији су називи по родовима у њима. Удаљење између најближих кућа једне и друге махале износи више од 1 км.

Историја 
До ослобођења Топлице (1878) у селу су живели Срби као чифчије у Махмудбегових из Вучитрна. Куће су им биле у садашњој махали Мерлинаца, а појате у садашњој махали Пардуса. 1878, по свршетку рата, они су се иселили у Топлицу (у Точане и Ново Село), а на њихова су места дошли Албанци мухаџири из Топлице. У овом селу постоје три стара гробишта, која се убрајају у српска, поред једног новијех насталог исељавањем Срба из овога села у Топлици. Сада у овом селу живи само албанско становништву.

Порекло становништва по родовима 
Родови:

 Пардузи (6 кућа), од племена (фиса) Климената.

 Мерлинц (9 кућа), од племена (фиса) Гаша и – Потржан (1 кућа.), од племена (фиса) Шаље. Доселили се 1878. као мухаџири из топличких села Пардуса, Мерлинца и Потржана.

Албанци рода Пардуса знају да су у Топлицу прешли из Ругова. Појасеви у 1935. од исељења из Ругова били су: Синан, Бајрам, Алија, Јашар. Овај Јашар је из Ругова прешао у Лаб, а из Лаба у Топлицу, где је „купио” Пардус.

Демографија

Становништво 
Ослобођењем Топлице 1878. године и одласком српског становништва у Топлицу, престао је живот Срба у овом селу. Албанци су одувек чинили већину у овом селу.

Напомене

Референце

Литература

Спољашње везе 
  Vesekoc/Vesekovce на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну